ระเบียบคณะกรรมการส่งเสริมการจัดการศึกษาสำหรับคนพิการว่าด้วยการพิจารณาอนุมัติการจ่ายเงินการจัดทำรายงานสถานะการเงินและการบริหารกองทุนส่งเสริมและพัฒนาการศึกษาสำหรับคนพิการพ.ศ. ๒๕๕๒ อาศัยอำนาจตามความในมาตรา๑๒ (๘) และ (๙) แห่งพระราชบัญญัติการจัดการศึกษาสำหรับคนพิการ พ.ศ. ๒๕๕๑คณะกรรมการส่งเสริมการจัดการศึกษาสำหรับคนพิการจึงกำหนดระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการส่งเสริมการจัดการศึกษาสำหรับคนพิการว่าด้วยการพิจารณาอนุมัติการจ่ายเงิน การจัดทำรายงานสถานะการเงินและการบริหารกองทุนส่งเสริมและพัฒนาการศึกษาสำหรับคนพิการพ.ศ. ๒๕๕๒ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้องค์กรภาคเอกชน หมายความว่า องค์กรเอกชนองค์กรชุมชน องค์กรวิชาชีพ สถาบันศาสนา สถานประกอบการ โรงพยาบาล สถาบันทางการแพทย์สถานสงเคราะห์ และสถาบันทางสังคมอื่นที่จัดการศึกษาให้แก่คนพิการซึ่งมิใช่หน่วยงานภาครัฐสถานศึกษา หมายความว่าสถานศึกษาตามที่กำหนดไว้ในกฎหมายว่าด้วยการศึกษาแห่งชาติและกฎหมายว่าด้วยการจัดการศึกษาสำหรับคนพิการกองทุน หมายความว่า กองทุนส่งเสริมและพัฒนาการศึกษาสำหรับคนพิการคณะกรรมการ หมายความว่าคณะกรรมการส่งเสริมการจัดการศึกษาสำหรับคนพิการคณะกรรมการบริหารกองทุน หมายความว่าคณะกรรมการบริหารกองทุนส่งเสริมและพัฒนาการศึกษาสำหรับคนพิการเลขาธิการ หมายความว่า เลขาธิการคณะกรรมการการศึกษาขั้นพื้นฐานสำนักงาน หมายความว่าสำนักงานคณะกรรมการการศึกษาขั้นพื้นฐานข้อ ๔ให้เลขาธิการคณะกรรมการการศึกษาขั้นพื้นฐานรักษาการตามระเบียบนี้และมีอำนาจกำหนดวิธีปฏิบัติตลอดจนกำหนดแบบเอกสารต่าง ๆเพื่อให้เป็นไปตามระเบียบนี้หมวด๑การขอรับการสนับสนุนโครงการ ข้อ ๕หน่วยงานภาครัฐที่จัดหรือสนับสนุนการจัดการศึกษาสำหรับคนพิการจะขอรับการสนับสนุนโครงการจากกองทุนได้ต้องมีภารกิจในการจัดหรือสนับสนุนการจัดการศึกษาสำหรับคนพิการข้อ ๖องค์กรภาคเอกชนที่จะขอรับการสนับสนุนโครงการจากกองทุน ต้องมีคุณสมบัติ ดังนี้(๑)ต้องมีฐานะเป็นนิติบุคคล(๒)มีสำนักงานใหญ่หรือสำนักงานสาขาตั้งอยู่ในท้องที่ที่จะยื่นคำขอไม่น้อยกว่าหนึ่งปี(๓)มีคณะกรรมการ บุคลากร หรืออาสาสมัครในการปฏิบัติงานประจำหรือมีที่ปรึกษาที่มีความรู้เกี่ยวกับการจัดการศึกษาสำหรับคนพิการ(๔)มีวัตถุประสงค์หรือมีผลงานเกี่ยวกับการจัดหรือสนับสนุนการจัดการศึกษาสำหรับคนพิการ(๕)มีผลการดำเนินงานที่เป็นประโยชน์ต่อคนพิการ(๖)มีระบบการบริหารงานและระบบการเงินการบัญชีที่มีประสิทธิภาพข้อ ๗โครงการที่จะได้รับการสนับสนุนจากกองทุนต้องมีลักษณะ ดังต่อไปนี้(๑)สอดคล้องกับนโยบาย ยุทธศาสตร์และแผนการจัดการศึกษาสำหรับคนพิการ นโยบายรัฐบาลหรือนโยบายของคณะกรรมการ(๒)มีวัตถุประสงค์และกระบวนการในการดำเนินงานที่ชัดเจนและมีผลต่อการจัดการศึกษาสำหรับคนพิการ(๓)ควรมีการสร้างการมีส่วนร่วมของบุคคล หน่วยงานหรือประชาชนเกี่ยวกับการจัดการศึกษาสำหรับคนพิการ(๔)ควรมีคนพิการหรือผู้ดูแลคนพิการเข้าร่วมบริหารจัดการหรือให้คำปรึกษาในการดำเนินงานกรณีเป็นหน่วยงานภาครัฐต้องเป็นโครงการที่ริเริ่มใหม่หรือเป็นโครงการที่ไม่สามารถขอรับการสนับสนุนจากงบประมาณตามปกติได้หรือได้รับแต่ไม่เพียงพอกรณีเป็นองค์กรภาคเอกชนต้องเป็นโครงการที่ดำเนินงานมาแล้วโดยมีทุนหรือเงินสมทบอยู่บางส่วนหรือเป็นโครงการใหม่และต้องไม่ได้รับการสนับสนุนงบประมาณจากส่วนราชการและแหล่งทุนอื่น ๆหรือได้รับแต่ไม่เพียงพอความในวรรคหนึ่งและวรรคสองไม่ใช้บังคับกับโครงการที่คณะกรรมการหรือคณะกรรมการบริหารกองทุนกำหนดให้หน่วยงานภาครัฐหรือองค์กรภาคเอกชนดำเนินการเป็นการเฉพาะเพื่อประโยชน์ต่อการจัดการศึกษาสำหรับคนพิการหมวด๒การกู้ยืมเพื่อจัดซื้อจัดหา สิ่งอำนวยความสะดวก เทคโนโลยีสิ่งอำนวยความสะดวกสื่อบริการและความช่วยเหลืออื่นใดทางการศึกษาสำหรับคนพิการ ข้อ ๘ ผู้ขอกู้ยืมเงินกองทุน ต้องมีคุณสมบัติดังต่อไปนี้(๑)เป็นคนพิการที่มีบัตรประจำตัวคนพิการ หรือมีใบรับรองแพทย์(๒)มีความจำเป็นในการขอรับการสนับสนุนเงินกู้ยืมเพื่อจัดซื้อ จัดหาสิ่งอำนวยความสะดวก เทคโนโลยีสิ่งอำนวยความสะดวก สื่อ บริการและความช่วยเหลืออื่นใดทางการศึกษาสำหรับคนพิการ(๓)ศึกษาอยู่ในสถานศึกษาทั้งของภาครัฐและเอกชน(๔)ไม่มีประวัติเสียหายในการกู้ยืมเงินจากกองทุนเว้นแต่ได้ดำเนินการแก้ไขมาแล้วไม่น้อยกว่าหนึ่งปีหรือเป็นกรณีที่คณะกรรมการบริหารกองทุนเห็นเป็นอย่างอื่น(๕)กรณีมีหนี้สินอยู่กับกองทุนต้องชำระหนี้มาแล้วไม่น้อยกว่าร้อยละหกสิบของวงเงินกู้ยืมทั้งหมดและเมื่อได้รับการอนุมัติแล้วต้องชำระหนี้สินที่มีอยู่เดิมทั้งหมด(๖)มีความสามารถในการชำระเงินกู้ยืม และมีบุคคลที่น่าเชื่อถือได้เป็นผู้ค้ำประกัน(๗)คุณสมบัติอื่นตามที่คณะกรรมการบริหารกองทุนกำหนดในกรณีคนพิการไม่สามารถทำนิติกรรมได้ตามกฎหมายให้ผู้ดูแลคนพิการเป็นผู้กู้ยืมแทนข้อ ๙ รายการวงเงินการให้กู้ยืมและกำหนดการชำระคืนโดยไม่มีดอกเบี้ยให้เป็นไปตามที่คณะกรรมการบริหารกองทุนประกาศกำหนดหมวด๓การสนับสนุนทุนการศึกษาทุนฝึกอบรมเพื่อการส่งเสริมและพัฒนาการจัดการศึกษาสำหรับคนพิการ ส่วนที่ ๑ครู คณาจารย์เเละบุคลากรทางการศึกษา ข้อ ๑๐ ครู คณาจารย์เเละบุคลากรทางการศึกษาที่จะขอรับทุนการศึกษาหรือฝึกอบรมได้ให้เป็นไปตามหลักเกณฑ์ที่คณะกรรมการกำหนดส่วนที่ ๒ทุนการศึกษาสำหรับคนพิการ ข้อ ๑๑ ผู้ขอรับทุนการศึกษา ต้องมีคุณสมบัติดังต่อไปนี้(๑)เป็นคนพิการที่มีบัตรประจำตัวคนพิการ หรือมีใบรับรองแพทย์(๒)มีความจำเป็นในการขอรับการสนับสนุนเงินทุนการศึกษาเพื่อประโยชน์ทางการศึกษา(๓)ศึกษาอยู่ในสถานศึกษาทั้งของภาครัฐและเอกชน(๔)มีคุณสมบัติอื่นตามที่คณะกรรมการบริหารกองทุนกำหนดในกรณีคนพิการไม่สามารถยื่นคำขอด้วยตนเองได้ให้ผู้ดูแลคนพิการเป็นผู้ยื่นคำขอแทนข้อ ๑๒ให้คณะกรรมการบริหารกองทุนประกาศกำหนดวงเงินเเละรายการค่าใช้จ่ายเพื่อเป็นทุนการศึกษาสำหรับคนพิการเเละเป็นกรณีไม่อยู่ในรายการที่ได้รับการสนับสนุนจากรัฐหรือเเหล่งทุนอื่นเเล้วหมวด๔การพิจารณาอนุมัติการจ่ายเงิน ข้อ ๑๓ การยื่นคำขอรับการสนับสนุนโครงการการกู้ยืมเงิน และการขอรับการสนับสนุนทุนการศึกษาหรือฝึกอบรมและพัฒนาการจัดการศึกษาสำหรับคนพิการในเขตกรุงเทพมหานครให้ยื่นคำขอต่อศูนย์การศึกษาพิเศษ ส่วนกลางสำหรับในจังหวัดอื่นให้ยื่นคำขอต่อศูนย์การศึกษาพิเศษประจำจังหวัดนั้น ๆหรือหน่วยงานอื่นตามที่เลขาธิการประกาศกำหนดในกรณีกลุ่มเป้าหมายตามโครงการมีภูมิลำเนาหรือถิ่นที่อยู่มากกว่าหนึ่งจังหวัดหรือมิได้มีภูมิลำเนาหรือถิ่นที่อยู่ในจังหวัดที่ยื่นคำขอรับการสนับสนุนนั้นให้ยื่นคำขอต่อสำนักบริหารงานการศึกษาพิเศษให้หน่วยงานตามวรรคหนึ่งหรือวรรคสองแล้วแต่กรณีทำหน้าที่ตรวจสอบและวิเคราะห์ความเป็นไปได้ของแต่ละโครงการหรือคำขอรับการสนับสนุนรายบุคคลพร้อมทั้งเสนอความเห็นประกอบการพิจารณาของคณะกรรมการบริหารกองทุนข้อ ๑๔ เมื่อหน่วยงานตามข้อ ๑๓ ได้รับคำขอเเล้วให้จัดทำความเห็นโครงการหรือคำขอรับการสนับสนุนรายบุคคลภายในสามสิบวันนับเเต่วันที่ได้รับคำขอเเละมีหลักฐานครบถ้วนแล้วและเสนอต่อคณะกรรมการบริหารกองทุนเพื่อพิจารณาให้คณะกรรมการบริหารกองทุนประชุมพิจารณาอนุมัติการจ่ายเงินกองทุนอย่างน้อยเดือนละครั้งเว้นแต่ไม่มีการเสนอเรื่องเพื่อขอรับการสนับสนุนข้อ ๑๕เพื่อประโยชน์ในการพิจารณาอนุมัติการจ่ายเงินคณะกรรมการบริหารกองทุนหรือหน่วยงานตามข้อ ๑๔ แล้วแต่กรณีอาจให้ผู้แทนหน่วยงานภาครัฐหรือองค์กรภาคเอกชนที่ขอรับการสนับสนุนหรือบุคคลที่เกี่ยวข้องชี้แจงรายละเอียดหรือแสดงหลักฐานเพิ่มเติมหรือจัดส่งเจ้าหน้าที่ไปตรวจสอบข้อเท็จจริงยังสถานที่ดำเนินงานของหน่วยงานภาครัฐองค์กรภาคเอกชน หรือบุคคลที่ขอรับการสนับสนุนจากกองทุนก็ได้ข้อ ๑๖ รายการค่าใช้จ่ายที่กองทุนให้การสนับสนุนมีดังต่อไปนี้(๑)เป็นเงินให้กู้ยืมสำหรับคนพิการ หรือผู้ดูแลคนพิการ เพื่อจัดซื้อ จัดหาสิ่งอำนวยความสะดวก เทคโนโลยีสิ่งอำนวยความสะดวก สื่อบริการและความช่วยเหลืออื่นใดทางการศึกษาสำหรับคนพิการ(๒)เป็นทุนการศึกษาหรือฝึกอบรม แก่คนพิการ ผู้ดูแลคนพิการ อาสาสมัครหรือบุคลากรที่เกี่ยวข้องกับการจัดการศึกษาสำหรับคนพิการ(๓)เป็นเงินจัดซื้อ จัดหา จัดจ้าง ล่ามภาษามือ ผู้ช่วยเหลือคนพิการสื่อส่งเสริมพัฒนาการสิ่งอำนวยความสะดวก เทคโนโลยีสิ่งอำนวยความสะดวก สื่อบริการและความช่วยเหลืออื่นใดทางการศึกษาสำหรับคนพิการ(๔)เป็นค่าใช้จ่ายเกี่ยวกับการบริหารและพัฒนาระบบการจัดสรรสิ่งอำนวยความสะดวกเทคโนโลยีสิ่งอำนวยความสะดวก สื่อบริการและความช่วยเหลืออื่นใดทางการศึกษาสำหรับคนพิการ(๕)เป็นค่าใช้จ่ายเกี่ยวกับการสนับสนุนแก่สถานศึกษาในการจัดการศึกษาสำหรับคนพิการ(๖)เป็นค่าใช้จ่ายเกี่ยวกับการการบริหารงานกองทุน เช่น การบริหารกองทุน การหาประโยชน์การติดตามประเมินผล และตรวจสอบการดำเนินงานของกองทุน(๗)เป็นค่าใช้จ่ายตามวัตถุประสงค์ของผู้บริจาคเพื่อประโยชน์ในการจัดการศึกษาสำหรับคนพิการ(๘)เป็นค่าใช้จ่ายอื่น ๆ เพื่อการส่งเสริม สนับสนุน และพัฒนาการศึกษาสำหรับคนพิการอัตราวงเงินและรายการค่าใช้จ่ายตามวรรคหนึ่งให้เป็นไปตามที่คณะกรรมการบริหารกองทุนประกาศกำหนดในกรณีที่ยังมิได้ประกาศกำหนดอัตราวงเงินและรายการค่าใช้จ่ายในเรื่องใดไว้ให้เป็นไปตามระเบียบของทางราชการหรือกรณีที่อัตราวงเงินและรายการค่าใช้จ่ายที่กำหนดไว้ไม่สามารถใช้ดำเนินงานตามโครงการได้อย่างเพียงพอกับความจำเป็นให้เสนอต่อคณะกรรมการบริหารกองทุนพิจารณาเป็นกรณีไปข้อ ๑๗ให้สำนักบริหารงานการศึกษาพิเศษแจ้งผลการพิจารณาอนุมัติการจ่ายเงินให้ผู้ขอรับการสนับสนุนโครงการหรือผู้ขอรับการสนับสนุนรายบุคคลแล้วแต่กรณีทราบภายในสิบห้าวันนับแต่วันที่คณะกรรมการบริหารกองทุนพิจารณาเสร็จข้อ ๑๘ ให้องค์กรภาคเอกชนหรือบุคคลที่ได้รับอนุมัติเงินจากกองทุนทำสัญญารับเงินกองทุนตามหลักเกณฑ์ วิธีการและแบบที่เลขาธิการกำหนดถ้าผู้ขอรับการสนับสนุนตามวรรคหนึ่งไม่มาทำสัญญาภายในกำหนดเวลาตามที่ได้รับแจ้งโดยไม่แจ้งเหตุขัดข้องให้ถือว่าไม่ประสงค์จะขอรับการสนับสนุนข้อ ๑๙ หน่วยงานภาครัฐ องค์กรภาคเอกชนหรือบุคคลที่ได้รับเงินจากกองทุนจะต้องยินยอมให้สำนักงานกำกับติดตามการดำเนินงานตามที่ได้รับเงินจากกองทุนหรือให้เจ้าหน้าที่เข้าตรวจเอกสารเกี่ยวกับบัญชี ทะเบียนและหลักฐานอื่นตลอดจนสอบถามหรือสัมภาษณ์บุคคลที่เกี่ยวข้องข้อ ๒๐ หน่วยงานภาครัฐ องค์กรภาคเอกชนหรือบุคคลที่ได้รับเงินจากกองทุนต้องรายงานผลการปฏิบัติงานและการใช้จ่ายเงินที่ได้รับจากกองทุนตามแบบที่เลขาธิการกำหนดในกรณีที่มีการเปลี่ยนแปลงในสาระสำคัญของโครงการที่ได้รับการอนุมัติให้ผู้ขอรับการสนับสนุนเสนอคณะกรรมการบริหารกองทุนอนุมัติก่อนดำเนินการในกรณีที่หน่วยงานภาครัฐองค์กรภาคเอกชน หรือบุคคลที่ได้รับเงินจากกองทุนมิได้ดำเนินการหรือดำเนินการไม่เป็นไปตามแผนการใช้จ่ายเงินที่ได้รับการอนุมัติให้เลขาธิการหรือผู้ซึ่งได้รับมอบหมายระงับการจ่ายเงินงวดต่อไปไว้ก่อนแล้วดำเนินการตรวจสอบและรายงานผลต่อคณะกรรมการบริหารกองทุนเพื่อพิจารณาต่อไปข้อ ๒๑ ให้สำนักบริหารงานการศึกษาพิเศษศูนย์การศึกษาพิเศษ ส่วนกลาง และศูนย์การศึกษาพิเศษ ประจำจังหวัดดำเนินการดังต่อไปนี้(๑)จัดทำทะเบียนหน่วยงานภาครัฐ องค์กรภาคเอกชน บุคคลที่ได้รับเงินจากกองทุนเพื่อควบคุม กำกับ ดูแลและติดตามประเมินผลการดำเนินงานและการใช้จ่ายเงินของกองทุน(๒)ส่งเสริมและสนับสนุนการดำเนินงานของโครงการที่ได้รับอนุมัติ(๓)ส่งเสริม เร่งรัด ติดตาม และดำเนินการอื่นเกี่ยวกับการกู้ยืมเงิน(๔)ดำเนินการอื่นตามที่คณะกรรมการบริหารกองทุนมอบหมายข้อ ๒๒ให้คณะกรรมการบริหารกองทุนประกาศกำหนดรายละเอียดการปฏิบัติและเกณฑ์ชี้วัดเพื่อให้เป็นไปตามหมวด ๑ หมวด ๒ หมวด ๓ และหมวด ๔หมวด๕การจัดทำรายงานสถานะการเงินและการบริหารกองทุน ข้อ ๒๓ ให้ศูนย์การศึกษาพิเศษ ส่วนกลางและศูนย์การศึกษาพิเศษประจำจังหวัดจัดทำรายงานการรับจ่ายเงินเป็นประจำทุกเดือนส่งให้สำนักบริหารงานการศึกษาพิเศษภายในวันที่สิบห้าของเดือนถัดไปและให้นำส่งเงินรายได้ทุกประเภทเข้าบัญชีกองทุนทุกสิ้นเดือนข้อ ๒๔ให้สำนักบริหารงานการศึกษาพิเศษจัดทำรายงานสถานะการเงินและการบริหารกองทุนเป็นประจำทุกเดือนและเสนอต่อคณะกรรมการบริหารกองทุนทุกครั้งที่มีการประชุมข้อ ๒๕ให้คณะกรรมการบริหารกองทุนรายงานสถานะการเงินและการบริหารกองทุนต่อคณะกรรมการอย่างน้อยปีละสามครั้งข้อ ๒๖วิธีการปฏิบัติอื่นใดที่ไม่ได้กำหนดไว้ในระเบียบนี้ให้นำระเบียบของทางราชการ ว่าด้วยการนั้นมาใช้บังคับโดยอนุโลมประกาศณ วันที่ ๒๑ พฤษภาคม พ.ศ. ๒๕๕๒จุรินทร์ ลักษณวิศิษฏ์รัฐมนตรีว่าการกระทรวงศึกษาธิการประธานกรรมการส่งเสริมการจัดการศึกษาสำหรับคนพิการปริยานุช/จัดทำ๑๖ มิถุนายน๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๘๐ ง/หน้า ๑๕/๘ มิถุนายน ๒๕๕๒